**KONJENIŠKI KLUB POSTOJNA razpisuje natečaj:**

Spoštovani,

Konjeniški klub Postojna, s prostori na Prestranku, se vsako leto udeležuje Kresovanja ob zaključku šolskega leta. Letos je ta aktivnost vprašljiva zaradi okoliščin v katerih smo se znašli. Vprašanje je tudi, kakšno bo poletje in ali bodo otroci imeli doživete počitnice. Zato smo se odločili, da vaše učenke in učence povabimo k sodelovanju na nagradnem tečaju z naslovom: **Konj, ta čudovita žival.** Pričakujemo risbe mlajših udeležencev, prosti spis, oziroma esej starejših. V komisija bo prispevke ocenila, jih razstavila in objavila na spletnih straneh, v Reviji o konjih in seveda podelila nagrade.

Omogočili jim bomo dan z nami, spoznali bodo delo s konjem, poizkusili jahanje in doživeli prav poseben da. Vodniki konjev so izkušeni, z licencami Konjeniške zveze Slovenije. Za varnost bo poskrbljeno.

Prav tako smo se že odzvali pozivu Konjeniške zveze Slovenije, da otrokom omogočimo z dnevom odprtih vrat ob pričetku šole 2020, vabilo seveda še sledi.

V kolikor se vam natečaj zdi zanimiv, sem na razpolago za vse dodatne informacije, želimo si prispevati nekaj pozitivnega otrokom, z zelo spremenjenim vsakdanjikom in nekaj, česar bi se veselili v prihodnosti.

Veselimo se vašega sodelovanja.

Vesna Vodopivec

041 805 748